wickkiey/tamil-wikipedia-markdown huggingface dataset:
# பண்டங்களின் கதை


**பண்டங்களின் கதை** (*The Story of Stuff*, *த இசுடோரி ஒஃப் இசுடஃப்*) என்பது நுகர்வுப் பண்பாட்டை விமர்சிக்கும் ஒரு விபரணப் படம். இத்திரைப்படம் 20 நிமிடம் நீளம் ஓடக்கூடியது. இந்தப் படத்தை அன்னி லெனார்டு என்பவர் விபரணம் செய்தார். இந்தப் படத்தை இணையத்தில் இலவசமாகப் பாக்கலாம். இதனை 4 மில்லியன் நபர்கள் இதுவரை பார்த்துள்ளதாக தளம் தெரிவிக்கிறது.  

## உள்ளடக்கம்
இப் படம் தற்போதைய மனித பொருளாதாரச் செயற்பாட்டை ஐந்து பிரிவுகளாகப் பிரிக்கிறது. அவை:  
1. Extraction - பிரித்தெடுத்தல்
1. Production - உற்பத்தி
1. Distribution - விநியோகித்தல்
1. Consumption - நுகர்வு
1. Disposal - கழிவாக்கல்

இந்த நேரிய செயற்பாடு பேண தாகாதது என்றும். இது திட்டமிட்டு மக்களின் மீது திணிக்கப்பட்டது என்றும் இப்படம் கூறுகிறது. பொருட்களைக் கழிவாக்காமல், ஒரு சுழற்சி முறை பொருளாதரமே பேணத்தகுந்தது என்றும் இப் படம் எடுத்துரைக்கிறது.  

இயற்கை வழங்கள் சுரண்டப்படல், சூழல் மாசுறல், மனித விரக்தி ஆகியவை 1950 களின் பின்னர் அறிமுகப்படுத்தப்பட்ட நுகர்வுப் பண்பாட்டால் அதிகரித்து வருகிறது என்கிறது.  
சில கருத்துரைகள்:  
- அளவுக்குமீறி மீன்பிடித்தால் பெரும்பாலான மீன்பிடி பகுதிகளில் மீன்கள் இல்லை.
- உற்பத்தி நிறுவனம் கழிவுகளை இலவசமாக சூழலில் விடுவதால் (எ.கா: வேதியியல் கழிவுகள், மாசு வாயுக்கள்), ஒரு பொருளின் உண்மையான உற்பத்திச் செலவு ஈடுசெய்யப்படுவதில்லை (externalized costs).
- ஒரு கணினியின் micro processor உம் இயங்கு தளமும் பழசாகிவிடும். பயனர்கள் அதை மட்டும் இன்றைப்படுத்தாமல் கணினியை முழுவதுமாக எறிந்துவிட்டு, புதிசு வாங்குகிறார்கள். இது வீண்செலவு, கழிவு.
- planned obsolescence, perceived obsolescence
- ஐக்கிய அமெரிக்காவின் 50% வரி வருமானம் படைத்துறைக்கு செலவிடப்படுகிறது.

## விமர்சனம்
- இயற்கை வளங்களை திறனாக பயன்படுத்துவதில் தொழில்நுட்பம் ஒரு முக்கியப் பங்கு வகிக்கிறது. தொழில்நுட்பத்தை ஒரு முக்கிய கூறாக இப் படம் கருத்தில் கொள்ளவில்லை.
- ஒரு பொருளை பெரும் தொகையில் உற்பத்தி செய்யும் பொழுது, அப்பொருளின் விலை குறைகிறது. அது குறைந்த விலைக்கு ஒரு காரணாமக இருக்கலாம். இந்த குறிப்பு பதிவு செய்யப்டவில்லை.
- வணிக நிறுவனங்களை குற்றவாளிகளாகவும், சமூகத்தை அப்பாவிகளாகவும் சித்தரிக்கிறது.
# போபர்ஸ்


பயன்படுத்தப்பட்ட போபர்ஸ் பீரங்கி]]  
**போபர்ஸ்** இரும்புத் தொழில் நிறுவனமான, இது சுவீடன் நாட்டில் **கார்ல்ஸ்கோகா** வில் அமைந்துள்ளது. 1646 ல் உருவாக்கப்பட்ட *ஹேமர் மில் பூபர்ஸ்* எனும் நிறுவனத்திடமிருந்து தோன்றியதாகும். போபர்ஸ் நிறுவனம் நிர்மானிக்கப்பட்ட ஆண்டு 1873.  

1999 ஆம் ஆண்டு **சாப்** என்ற *செல்சியஸ் குழு* நிறுவனம் இதைத் தாய் நிறுவனமான *போபர்ஸிடமிருந்து* வாங்கியது. சாப் எரிகணைத் தயாரிப்பின் பக்கம் திரும்பியதால். செப்டம்பர் 2000 ல் ஐக்கிய அமெரிக்காவிலுள்ள , ஐக்கிய இராணுவத் தளவாடத் தொழிற்சாலை (யூ டி ஐ-UDI-United Defense Industries) போபர்ஸ் படைக்கலன் பிரிவை தன் வசமாக்கிக்கொண்டது.  

தப்பொழுது **போபர்ஸ்** இரண்டு வகை நிறுவனங்களாகப் பிரிந்து செயல்படுகின்றது.  
- **பி ஏ இ போபர்ஸ்**
- **சாப் போபர்ஸ்**

போபர்ஸ் ஐ நிர்வகித்த மிகப்பழமையானத் தலைவர்களில் குறிப்பிடத் தக்கவர் ஆல்பிரட் நோபல், நிர்வகித்த ஆண்டு 1894 முதல் அவர் இறந்த டிசம்பர் 1896 வரை. இவர் காலத்தில் இத் தொழிற்சாலை மிகவும் மேம்பட்டது.  

*போபர்ஸ்* என்ற வணிக சின்னம் புகழடையக் காரணமானத் தயாரிப்பாக **40 மிமீ எதிர் வான்படை தாக்குதல் சுடுகலன்** ஐக் கூறலாம். இரண்டாம் உலகப்போரில் பெரிதும் பயன் பட்ட இதை **போபர்ஸ் சுடுகலன்** என்று அழைக்கப்பட்டது.  

போபர்ஸ் நிறுவனம் சமீபக் காலங்களில் பல சந்தேக சர்ச்சைகளில் சிக்கிக்கொண்டது. இதனால் போபர்சிற்கு அவதூறு நிலை ஏற்பட்டது. சுவீடனால் 1986 ல் இந்தியாவுக்கு வழங்கப்பட்ட படைக்கலன்களில் தனிப்பட்ட ஆதாயம் அடைந்ததாக இன்று வரை நிருபிக்கப்படாத குற்றச் சிக்கலில் சிக்கிக்கொண்டது.
# நடுநிலை நாடு


ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு **நடுநிலை நாடு** என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.  

1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.  

## தற்பொழுது நடுநிலை அமைப்பில் அங்கம் வகிக்கும் நாடுகள்
- 
- 
- 
- 
- 
- 
- 
- 
-
# வெள்ளை மூக்குக்கொம்பன்



**வெள்ளை மூக்குக்கொம்பன்** என்பது மூக்குக் கொம்பன் இனங்களிலேயே மிகப்பெரிய அளவுடைய இனம் ஆகும். இதில் மொத்தம் இரண்டு துணையினங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (*Ceratotherium simum simum*) வகையில் இன்று ஏறத்தாழ 14,500 விலங்குகள் உள்ளன. வட வெள்ளை காண்டாமிருகம் (*Ceratotherium simum cottoni*) மிக இக்கட்டான அளவு அருகிவிட்டது. அந்த இனத்தில் தற்போது (2018) மொத்தம் இரண்டு பெண்கள் மட்டும் தான் உலகில் உயிருடன் இருக்கின்றன. அவற்றில் ஒன்று 2015 ஆம் ஆண்டு நவம்பர் மாதம் நோய் தொற்றின் காரணமாக இறந்துவிட்டது.  

வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது.. முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.
# கருப்பு மூக்குக்கொம்பன்


---
**கருப்பு மூக்குக்கொம்பன்**, மூக்குக்கொம்பன் என்னும் பெரும் விலங்குப் பேரினத்தில் உள்ள ஓர் விலங்கு இனம். இது இன்று இயற்கையில் கிழக்கு, நடு, தென் ஆப்பிரிக்காவில் காணப்படும் நாடுகளாகிய கென்யா, தான்சானியா, காமரூன், தென் ஆப்பிரிக்கா, நமீபியா, சிம்பாபுவே ஆகியவற்றில் மட்டும் காணப்படும் விலங்கு. இவ்விலங்கின் வாழிடப் பரப்பை வலப்புறம் உள்ள நிலப்படத்தில் காணலாம். காண்டாமிருகம் என்றால் மிகப்பெரிய விலங்கு என்று பொருள் (காண்டா = மிகப்பெரிய; மிருகம் = விலங்கு).கறுப்பு காண்டாமிருகத்தின் எடை 800 கிராம் முதல் 1364 கிராம் வரை இருக்கும். இதன் பருத்த உடலின் உயரம் 140–170 செமீ இருக்கும். இவ்விலங்குக்குக் கறுப்பு என்னும் முன்னொட்டு இருந்தாலும், இதன் நிறம் பெரும்பாலும் கருஞ்சாம்பல் அல்லது பழுப்பு நிறம் கொண்டது. மூக்கின்ன் மீது இருக்கும் இரண்டு கொம்புகளும் நகம், மயிர் போன்ற பகுதிகளில் உள்ளது போன்ற நகமியம் (அல்லது கெரட்டின்) என்னுமகெட்டியான பொருளால் ஆனது. இவை நிலத்தைத் தோண்டவும், புதர்களை அடியோடு தோண்டி எடுத்தெறியவும் பயன்படுகின்றன.  

இன்று உலகில் இவ்விலங்கினம் அற்றுப்போகும் நிலையில் உள்ளது. உலகில் மொத்தம் ஏறத்தாழ 3,600 விலங்குகள்தான் உள்ளன. உலக உயிரின நிலைப்பேறு ஒன்றியம் (The World Conservation Union, IUCN)  
சூலை 7 2006 அன்று அறிவித்தபடி *மேற்கு கறுப்பு காண்டாமிருகம்* என்னும் உள்ளினம் முற்றிலும் அற்றுவிட்டதாக அப்போதைக்கான தகவல்படி அறிவித்தது.
# உமர் முக்தார்


**ஒமர் முக்தார்** (*Omar Mukhtar*, 1858 - செப்டம்பர் 16, 1931) மினிபா எனும் பழங்குடி இனத்தைச்சார்ந்த இவர் லிபியாவில் பார்குவா எனும் சிறிய கிராமத்தில் பிறந்தார். 1912 ஆம் ஆண்டில் இருந்து 20 ஆண்டுகளாக லிபியாவில் இத்தாலியரின் ஆதிக்கத்துக்கு எதிராகப் போராடியவர். இவர் இத்தாலியர்களால் கைது செய்யப்பட்டு 1931 இல் தூக்கிலிடப்பட்டார்.  

## சிறு வயது வாழ்க்கை
16ஆம் வயதை எட்டுகையில் இவரது தந்தை காலமானார். இவருடைய மாமனார் ஹுசைன் எல் கரியானி (Hussein El Gariani) யின் பராமரிப்பில் வளர்ந்தார். அப்த் அகாதிர் போடியா (Abd Akader Bodia) இவருக்கு குர்ஆன் ஓதிக் கொடுத்தார்.  

1912 ல் இத்தாலி லிபியாவை துருக்கியிடமிருந்து கைபற்றியது. அது முதல் இத்தாலி சுமார் சுமார் **20 வருடங்களுக்கும்** மேலாக இத்தாலியின் காலணி ஆதிக்கத்தின் கீழ் லிபியா இருப்பதை விரும்பாத முக்தார் அவ்வாட்சியை எதிர்க்க **எதிர்ப்பு இயக்கம்** நடத்தி அதன் தலைவராக களம் கண்டவர். ஒமர் தன் எதிர்ப்பு இயக்கத்தை ஒழுங்கு படுத்தப்பட்ட, தீரமிக்க மற்றும் சீர்மிக்க இயக்கமாக வழிநடத்தி இத்தாலியை எதிர்த்தார்.  

## இத்தாலி- துருக்கி யுத்தம்

1911- ஒக்டோபர் மாதம் இத்தாலி- துருக்கி யுத்த காலம் அது. அட்மிரல் லுயிஜி பராவெல்லி (Luigi Faravelli) யின் தலைமையில் சென்ற இத்தாலிய கடற்படை அணி லிபிய கரையோர கிராமத்தைக் கைப்பற்றியது.  
“லிபியர்களே! உடனடியாக சரணடையுங்கள். இல்லையேல் திரிப்போலி நகரைத் துவம்சம் செய்துவிடுவோம்.” என அட்மிரல் பராவெல்லி பொறி தெறிக்க முழங்கினார்.  

லிபியர்கள் சரணடையவில்லை. மாறாக, தலைநகரைவிட்டு வேறிடங்களுக்கு ஓடி மறைந்தனர். விளைவு 3 நாட்களாக முசோலினியின் படை திரிப்போலியின் மீது குண்டு மாரி பொழிந்தது. திரிப்போலிடேனியன்ஸ் (Tripolitanians) என்ற பெயரில் ஒரு புது பிரகடனத்தை இத்தாலி வெளியிட்டது.  

இத்தாலிக்கும் லிபியாவுக்குமிடையே உக்கிரப் போர் மூண்டது. தமது நாட்டு பாலைவனப் புவியியல் அமைப்பைப் பற்றி நன்கு பரிச்சயமுள்ளவர் உமர் முக்தார். அந்த அறிவைப் பயன்படுத்தி இத்தாலிக்கெதிராகப் போர்புரியும் உத்திகளைத் தன் படை வீரர்களுக்குக் கற்றுக் கொடுத்தார்.  
அன்று உலகில் மிகவும் பலம் பொருந்திய ஒரு அணியாக பெனிட்டோ முசோலினி (Benito Mussolini) படை விளங்கியது. எனினும், பாலைவனப் புவியியலை அவர்கள் புரிந்துகொள்ள முடியாமல் தடுமாறினர்.  

*ஒமர் முக்தார்* தொழில் ரீதியாக குரானை போதிக்கும் ஆசான். ஆனாலும் மிகச்சிறந்த கொரில்லா முறை போர்தந்திரவாதியாக விளங்கினார். தன் இயக்கத்தினருக்கு இவரே ஆசானாக இருந்து கொரில்லா போர் முறையை பயிற்றுவித்தார். பாலைவனங்களில் போர் புரியும் தந்திரங்களையும் அறிந்தவர். பல நேரங்களில் இத்தாலியப் படையை தாக்குதலினால் நிலைகுலையச் செய்திருக்கின்றார். இருப்பினும் 1931ம் ஆண்டு செப்டம்பர் 11ம் திகதி பாசிஸ இத்தாலிப் படையினரால் உமர் முக்தார் சுற்றிவளைக்கப்பட்டு கைது செய்யப்பட்டார். இதனால் 20 ஆண்டுகாலம் தொடர்ந்த போர் முடிவுக்கு தளர்ந்தது இறுதியில் இத்தாலியப் படைகளால் சிறைப்பிடிக்கப்பட்டு **மரணதணைடனை** விதிக்கப்பட்டு தூக்கிலிடப்பட்டார்.  

## பதிவுகள்
ஒமர் முக்தார் கைது செய்யபட்டு தண்டனையை எதிர்நோக்கியிருந்தபொழுது எடுக்கப்பட்ட புகைப்படம் இத்தாலி நாட்டுக்கெதிராக லிபியா மக்களைக் கிளர்ந்தெழச் செய்தது. இவருடைய *வாழ்க்கை வரலாறு * மற்றும் போராட்டங்களைச் சித்தரிக்கும் விதமாக ஆங்கிலத் திரைப் படம் **ஒமர் முக்தார்** என்ற பெயரில் 1980 களில் வெளியிடப்பட்டது. மக்களிடையே அத்திரைப்படம் மகத்தான வரவேற்பைப் பெற்றது என்பது குறிப்பிடத்தக்கது.
# வார்ப்புரு:IUCN2008

<includeonly>  
| vauthors=}}  
| last1= }}}}}}  
| first1=}}  
| last2= }}}  
| first2=}  
| last3= }}}  
| first3=}  
| last4= }}}  
| first4=}  
| last5= }}}  
| first5=}  
| last6= }}}  
| first6=}  
| last7= }}}  
| first7=}  
| last8= }}}  
| first8=}  
| last9= }}}  
| first9=}  
| last10= }}}  
| first10=}  
| author1-link=}}}}}}}}}}}}  
| author2-link=}}}}}}}}  
| author3-link=}}}}}}}}  
| author4-link=}}}}}}}}  
| author5-link=}}}}}}}}  
| author6-link=}}}}}}}}  
| author7-link=}}}}}}}}  
| author8-link=}}}}}}}}  
| author9-link=}}}}}}}}  
| author10-link=}}}}}}}}  
| display-authors=}}}}  
| last-author-amp=}}}}  
| year=}  
| title=*}*  
| id=}  
| access-date=}}}  
| version=2008  
| criteria-version=}  
| ref=  
}}</includeonly><noinclude>  
## குறிப்பு
2008 ஆம் ஆண்டு பன்னாட்டு இயற்கைப் பாதுகாப்புச் சங்கம் வரையறுத்த காப்பு நிலை செம்பட்டியல் பற்றிய குறிப்புகளை உருவாக்குவதற்கான வார்ப்புரு.  

## பயன்பாடு
அனைத்து அளவுருக்களும் **'தேவை**'  

IUCN2008  
|assessors=  
|year=  
|id=  
|title=  
|downloaded=  

## உதாரண பயன்பாடு
IUCN2008  
|assessors=Kierulff, M.C.M., Rylands, A.B. & de Oliveira, M.M.  
|year=2008  
|id=11506  
|title=Leontopithecus rosalia  
|downloaded=06 Oct 2008  

- 

எனக் காட்டப்படும்.  

## மேலும் பார்க்க
- 
-
# வார்ப்புரு:MSW3


<noinclude>  
---
This template takes an optional id parameter.  

More specific versions of this template are available to aid editors refer to specific sections of the book. These include:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
</noinclude>
# எப்பிகொனைடீ



**எப்பிகொனைடீ** *(Epigonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை சிறிய மீன்கள். இவற்றுள் பெரிய மீன்களைக் கொண்ட இனமான *எப்பிகோனசு டெலெசுக்கோப்சு* 75 சதம மீட்டர் நீளமாக வளரக்கூடியது. ஆனால், இக் குடும்பத்தைச் சேர்ந்த பெரும்பாலான மீனினங்கள் 20 சதம மீட்டருக்கு மேல் நீளமாக வளர்வதில்லை.  

இவை மிதவெப்பவலய, வெப்பவலயக் கடல் பகுதிகளில் உலகம் முழுவதும் பரந்து காணப்படுகின்றன. கடல் தளத்துக்கு அண்மையில் வாழும் இம் மீனினங்கள் கடலில் 3,000 மீட்டர் ஆழம் வரையில் காணப்படுகின்றன.  

## வகைப்பாடு
இக் குடும்பத்தில் ஏழு பேரினங்களில் 34 இனங்கள் உள்ளன.  

- *பிரெஃபோசுட்டோமா* *(Brephostoma)* பேரினம்.
- *பிரிங்மானெலா* *(Brinkmannella)* பேரினம்
- *எப்பிகோனசு* *(Epigonus)* பேரினம்
- *புளோரன்சியேலா* *(Florenciella)* பேரினம்
- *மைக்குரோய்த்திசு* *(Microichthys)* பேரினம்
- *ரோசென்பிளாட்டியா* *(Rosenblattia)* பேரினம்
- *இஸ்ஃபிரீனொப்சு* *(Sphyraenops)* பேரினம்
# மலகாந்தைடீ



**மலகாந்தைடீ** *(Malacanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை பொதுவாகக் கடலில் வாழும் சிறிய மீன்கள். இவற்றில் பெரிய வகை மீனினங்கள் உணவுக்காகப் பிடிக்கப்படுகின்றன. இவற்றில் பாதரசம் இருப்பதனால், கருவுற்றிருக்கும் பெண்களும், குழந்தைக்குப் பால் கொடுக்கும் பெண்களும் இதனை உண்ணுவதைத் தவிர்க்க வேண்டும் என அறிவுறுத்தப்படுகின்றது. இக் குடும்பத்தில் உள்ள சிறிய பலநிற மீன்கள் காட்சியகங்களில் வைக்கப்படுகின்றன.
# பழைய மாணவர்

**பழைய மாணவர்** அல்லது **முன்னாள் மாணவர்** (alumnus, alumni) என்பவர், முன்னாட்களில் பயின்ற கல்லூரி மாணவர்களையும், முன்னாட்களில் பயின்ற பள்ளி மாணவர்களையும் குறிக்கும் சொல். பல மாணவர்கள் கல்லூரி முடிந்த பின்பும் தொடர்பில் இருப்பர். பலர் அமைப்பு நோக்கிலும் செயற்படுவர்.  

தமிழகத்தில் பல பள்ளி, கல்லூரிகளில் முன்னாள் மாணவர் சங்கம் என்ற அமைப்பு இயங்கி வருகிறது. இவ்வமைப்புகள் தம்முடைய முன்னாள் மாணவர்களையும் இந்நாள் மாணவர்களையும் இணைக்கும் பொருட்டு செயல்பட்டு வருகிறது. இது மட்டுமின்றி ஆண்டுக்கு ஒரு முறையோ அல்லது தேவைப்படும்போதோ இவ்வமைப்புகளின் கூட்டம் கூட்டப்பெற்று, அந்த ஆண்டில் நடைபெற்ற பணிகள், அடுத்த ஆண்டு செயல்படுத்த வேண்டிய மாணவர்களுக்கு நன்மை பயக்கும் திட்டங்கள் போன்றவற்றைப் பற்றிய கலந்துரையாடல் நடைபெறும்.
# இராபின் ஊட்

நகரில் வைக்கப்பட்டுள்ள சிலை]]  

**இராபின் ஊட்** அல்லது **ராபின் ஹூட்** (*Robin Hood*) ஆங்கில நாடோடிக்கதைகளின் மூலப்பிரதியே இந்த ராபின் உட் கதை.இது இடைக்காலங்களில் உருவாகியக் கதை. **ஏழைகளின் பங்களான்** எனப்படும் இவன் பெருஞ்செல்வந்தர்களின் செல்வங்களை முறையற்ற வகையில் களவாடி அவற்றை ஏழைகளுக்குப் பகிர்ந்தளித்து வாழ்வு நடத்தியவனின் கதை.  

உண்மை நிகழ்வாக கூறுவதற்கான வரலாற்று ஆதாரங்கள் எதுவும் இல்லை.  

இக்கதையைத் தழுவி பலத் திரைப்படங்கள் , தொலைக்காட்சித் தொடர்கள், மற்றும் நாடகங்கள் மக்களின் ரசனைக்கு ஏற்ப இன்றளவும் நடத்தப்பட்டு வருகின்றன.  

இக்கதையின்படி இவன் வாழ்ந்த இடமாகக் கூறப்படும் இடம் **லாக்ஸ்லே**, (லாக்ஸ்லே வின் இளவரசன்) நாட்டிங்காம் அரண்மணை அருகில் நடந்தவையாகக் கதைகளில் கூறப்பட்டுள்ளது. கதையின்படி வாழ்ந்த காலம் *16 ம்* நூற்றாண்டாக இருக்கலாம் மறைந்தது *17 அல்லது 18* ம் நூற்றாண்டாக இருக்லாம் என கருதப்படுகின்றது.  

தமிழ்த் திரைப்படங்களில் இது போன்ற ஏழைப்பங்காளானாக வரும் கதாபாத்திரங்களுக்கு ராபின் உட் என்னும் அடைமொழியுடன் கூடிய பெயர்களை வைப்பதுண்டு. உதாரணம் **நான் சிகப்பு மனிதன்**.
# அறபா தேசிய பாடசாலை, வெலிகமை



**அறபா தேசிய பாடசாலை** இலங்கையில் வெலிகமை என்ற இடத்தில் அமைந்துள்ள முஸ்லிம் பாடசாலையாகும்.  

## வரலாறு
செய்யித் முஸ்தஃபா நொத்தாரிஸ் ஹாஜியார் வீட்டில் திண்ணைப் பள்ளிக்கூடமாக நீண்ட காலமாக இயங்கி வந்த வெலிகம அறபா தேசியப் பாடசாலை 1888 ஆம் ஆண்டு அவரது மூத்தமகனான அஹ்மது நெய்னா மரிக்கார் அங்கு பாட போதனைகளை நடாத்தி வந்தார்.  

1901 ஆம் ஆண்டு அசெய்யித் சாகிர் மௌலானா, முகம்மது இப்ராகிம் ஆலிம், அலியார் மரிக்கார் ஹஜியார், ஒ.எல்.எம்.ஐதுருஸ் ஆலிம், முஸ்தபா நொதாரிஸ் ஹாஜியார், அப்துல் ஹக் மரிக்கார் மத்திச்சம், இஸ்மாயில் ஹாஜியார் ஆகிய பெரியார்களின் தலைமையிலான ஹிதாயதுல் இசுலாம் என்னும் சங்கம் தற்போதைய கல்லூரியின் கனிட்ட பிரிவு அமைந்துள்ள இடத்தில் ஓர் ஓலைக் குடிசையை அமைத்து, அரசாங்கத்திற்கு ஒப்படைத்ததன் மூலம் அரசாங்க தமிழ்க் கலவன் பாடசாலை ஆரம்பிக்கப்பட்டது. அதன் பின்னர் 1905 ஆம் ஆண்டு புதுக்கட்டடம் அமைக்கப்பட்டு பாடசாலை இயங்கி வந்தது. முதலில் இது தமிழ்ப் பாடசாலையாகவும் பின்னர் ஆங்கில, தமிழ் பாடசாலையாகவும் இருந்து மீண்டும் தமிழ் பாடசலையாகவும் அதன் பின்னர் மும்மொழிப் பாடசாலையாகவும் மாற்றம் பெற்றது.  

## அதிபர்களாகத் தடம் பதித்தோர்

1. எஸ்.எம்.என்.எச். அஹமட் நெய்னா மரைக்கார் 1889-1917)
1. எஸ்.ஏ. ஹன்னான் (1917-1920)
1. ஜீ.எஸ்.டீ.எம். வல்லிபுரம் (1920-1926)
1. எஸ்.ஏ. அம்பலம் (1926-1929)
1. கே. தேவசகாயம் (1929-1930)
1. எச். ஐசக் (1930-1933)
1. சீ. பொன்னையா (1933-1935)
1. அல்ஹாஜ் த. சா. அப்துல் லத்தீப் (1935-1946)
1. எம்.ஐ. முகமட் (தமிழ்ப் பிரிவு) (1946-1951)
1. கே. எட்வர்ட் (ஆங்கிலப் பிரிவு) (1946-1947)
1. ஏ.எச்.எம்.எம். வெபா (ஆங்கிலப் பிரிவு) (1947-1951)
1. பீ.எம்.எம். ஜுனைத் (1951-1955)
1. ஏ.எச்.எம்.எம். வெபா (1955-1965)
1. பீ.எம். நஈம் (1965-1967)
1. அல்ஹாஜ் எஸ்.எம்.ஏ.எம். முஸம்மில் (1967-1970)
1. கே.எம். அபுபக்கர் (1970-1972)
1. அல்ஹாஜ் எம்.என். உமர் மிஹ்ளார் (1972-1972)
1. அல்ஹாஜ் எம்.வை.எம். முஸ்லிம் (1973-1975)
1. அல்ஹாஜ் எம்.என். உமர் மிஹ்ளார் (1975)
1. எஸ்.எப்.ஏ.எம். நாளிர் (1975-1977)
1. ஏ.ஆர்.எம். ஹுஸைன் (1977-1982)
1. அல்ஹாஜ் ஏ.எம்.எம். உவைஸ் (1982)
1. எஸ்.எப்.ஏ.எம். நாளிர் (1982-1990)
1. அல்ஹாஜ் எஸ்.ஐ.எம். ஹம்ஸா (1991)
1. ஸெய்யித் ஹாரிஸ் மௌலானா (1991-1993)
1. அல்ஹாஜ் எம்.எச்.எம். இஸ்மாயில் (1993-1996)
1. அல்ஹாஜ் ஏ.எம்.எம். ஆரிப் (1996-2001)
1. ஏ.எம்.எப். மதனியா (2001-2004)
1. எம்.பீ. மொஹமட் (2004-2006)
1. வாரிஸ் அலி மௌலானா (2006 இலிருந்து)

## சிறந்த பாடசாலையாகத் தெரிவு
இலங்கை அதிபர் மகிந்த ராசபக்சவின் (2011)66 ஆவது பிறந்த தினத்தை முன்னிட்டுத் 66 பாடசாலைகள் நாடளாவிய ரீதியில் சிறந்த பாடசாலைகளாகத் தெரிவுசெய்யப்பட்டன. அப்பாடசாலைகள் 66 இனுள் அறபா தேசிய பாடசாலையும் சிறந்த கல்வியுட்டலுக்கான பாடசாலையாகத் தெரிவு செய்யப்பட்டுள்ளது.  

## உசாத்துணைகள்
http://arafa.sch.lk/history.html
# சுதுமலை


**சுதுமலை** (*Suthumalai*) இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு ஊராகும். இது யாழ் நகரிலிருந்து 6 கிலோ மீட்டர் தொலைவிலுள்ளது. இதன் எல்லைகளாக உடுவில், இணுவில், மானிப்பாய், தாவடி ஆகிய ஊர்கள் அமைந்துள்ளன. 2012 கணக்கெடுப்பின்படி, இங்கு 3,770 பேர் வாழ்கின்றனர்.  

இந்தக் கிராமத்தில் புகழ்பெற்ற சுதுமலை புவனேசுவரி அம்மன் கோயில் உட்படப் பல சைவக் கோவில்கள் உள்ளன. சிந்மய பாரதி வித்தியாலயம் மற்றும் இரு அரசினர் பாடசாலைகளையும் கொண்டமைந்துள்ளது. இதில் சிந்மய பாரதி வித்தியாலயம் ஆனது 1882 ஆம் ஆண்டு, சிந்மய பிள்ளை என்னும் வள்ளலினால் சைவப் பிள்ளைகளுக்காக கட்டப்பட்டதாகும். இந்த ஊரில் எழில் கொஞ்சும் வயல்களும் குளங்களும் காணப்படுகின்றன.  

சுதுமலையில் 1987 ஆகத்து 4 அன்று தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் ஒரு இலட்சத்திற்கும் மேற்பட்ட மக்களிடம் உரையாற்றி புலிகளின் நிலைப்பாட்டை விளக்கினார். இலங்கை தமிழ் தேசியவாதத்தில் இந்த "சுதுமலைப் பிரகடனம்" ஒரு வரலாற்றுத் திருப்புமுனையாகும்.  
- சுதுமலை புவனேசுவரி அம்மன் கோயில்
- சுதுமலை சிவன் கோயில்
- சுதுமலை முருகமூர்த்தி கோயில்
- சுதுமலை வடக்கு ஈஞ்சடி ஞானவைரவர் கோவில்
- சுதுமலை தெற்கு எச்சாட்டி வைரவர் ஆலயம்

## சுதுமலையின் புகழ் பூத்தோர்
- ஆ. வி. மயில்வாகனம், கல்வியாளர்
- சோ. கிருஷ்ணராஜா, மெய்யியலாளர், வரலாற்றாளர்
- ஐ. சாந்தன் - ஈழத்து எழுத்தாளர்
# சிவப்பு கொலோபசுக் குரங்கு


சிவப்பு கொலோபசுக் குரங்கு மேற்கு, நடு, கிழக்கு ஆப்பிரிக்காவில் காணப்படுகின்றது. இதன் இனங்கள் தனித்தோ (அல்லோப்பாட்ரிக், allopattic) அல்லது சிறப்புச் சூழல்களில் மட்டும் கலப்புற்றோ (பாராபட்ரிக், parapatric) வாழ்கின்றன. இவை ஈரப்பதம் நிறைந்த காடுகளில் வாழ்கின்றன. சிவப்பு கொலோப்பசுக் குரங்குகள் வாழிடச் சிதைவால் மிகவும் தாக்குற்று அழிவுரும் இனம் என்று அறியப்படுகின்றது. இதனால் இது ஆப்பிரிக்காவின் முதனிகளில் அதிக அழிவாய்ப்பு கொண்ட சிற்றினமாக கருதப்படுகிறது. எனவே கீழ்க்காணும் உயிரினவகைப்பாட்டு பட்டியலில் நடு ஆப்பிரிக்க சிவப்பு கொலொபசுக் குரங்கைத் தவிர மற்ற எல்லா இனங்களும் அழிவாய்ப்பு நிலையில் உள்ளதாக கருதப்படுகின்றது..  

## அடிக்குறிப்புகளும் மேற்கோள்களும்
# எக்கெனீடீ



**எக்கெனீடீ** *(Echeneidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை மண்ணிறமான நீண்ட உடலமைப்புக் கொண்டவை. இக் குடும்ப மீன்கள் 30 - 90 சதம மீட்டர் (1 - 3 அடி) நீளம் வரை வளர்கின்றன. இவற்றின் முதுகுத் துடுப்பு, பிற பெரிய கடல்வாழ் விலங்குகளின் தோலில் ஒட்டிக் கொள்வதற்காக உறிஞ்சிகள் போன்ற உறுப்பாக மாற்றம் பெற்றுள்ளன. பின்புறமாக வழுக்கிச் செல்வதன் மூலம் உறிஞ்சலை அதிகப்படுத்தி தாம் ஒட்டிக்கொண்டுள்ள விலங்குகளை இறுகப் பிடித்துக் கொள்கின்றன. முன்புறமாக நீந்துவதன் மூலம் தம்மை அவை விடுவித்துக் கொள்கின்றன. இம் மீன்கள் சில சமயங்களில் சிறிய தோணிகளில் ஒட்டிக் கொள்வதும் உண்டு. இவை தாமாகவே நன்கு நீந்தவும் கூடியன.
# கொரிபீனைடீ



**கொரிபீனைடீ** *(Coryphaenidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவற்றை *டால்பின்மீன்கள்* எனவும் அழைப்பதுண்டு. *கொரிஃபீனா* என்னும் ஒரேயொரு பேரினத்தை மட்டுமே உள்ளடக்கியுள்ள இக் குடும்பத்தில் இரண்டு இனங்கள் இருக்கின்றன. இவை கடல் வாழ் மீன்களாகும். சுருங்கிய தலையைக் கொண்ட இவை உடம்பின் முழு நீளத்துக்கும் இருக்கும் ஒரு முதுகுத் துடுப்பைக் கொண்டுள்ளன. இவற்றின் தோற்றத்தை வைத்து இவற்றை *டால்பின்மீன்கள்* என்று அழைத்தாலும் இவை பாலூட்டிகளான டால்பின்களுக்கு உறவுடையனவல்ல.  

## இனங்கள்
- மாகி-மாகி, பொது டால்பின்மீன் அல்லது டொராடோ, *கொரிஃபீனா இப்புரசு* *(Coryphaena hippurus)*<small> லின்னேயசு, 1758</small>
- போம்பானோ டால்பின்மீன், *கொரிஃபீனா ஈக்குவிசெலிசு* *(Coryphaena equiselis)* <small> L. 1758</small>
# உலகப் பொருளாதார நெருக்கடி, 2008-2009

**உலகப் பொருளாதார நெருக்கடி 2008-2009** என்பது இன்னும் தொடரும் ஒரு பெரும் பொருளாதார நெருக்கடி. வீட்டுச் சந்தை நெருக்கடி, பல பெரும் வங்கிகள், காப்பீட்டு முதலீடு நிறுவனங்களின் தோல்வி, உற்பத்தித்துறை வீழ்ச்சி, வேலையின்மை அதிகரிப்பு, அத்யாவசியப் பொருட்களின் விலை அதிகரிப்பு என உலக நாடுகள் அனைத்தையும் இந் நெருக்கடி பாதித்துள்ளது. குறிப்பாக ஐக்கிய அமெரிக்கா, ஐக்கிய இராச்சிய உட்பட்ட மேற்குநாடுகளையும் நிப்பானையும் இது வெகுவாகப் பாதித்துள்ளது. இந்நாடுகளின் பொருளாதாரங்கள் சுருங்கியுள்ளன.  

## கலைச்சொற்கள்

## இவற்றையும் பாக்க
- ஐக்கிய அமெரிக்க பொருளாதார நெருக்கடி, 2008
- ஐக்கிய அமெரிக்க வீடு வெற்றுக்குமிழி, 2007 - 2008
- உணவு விலை உயர்வு, 2007 - 2008
- வட அமெரிக்க தானுந்து தொழிற்துறை நெருக்கடி, 2008 - 2009
# பசும் கொலோபசு



**பசும் கொலோபசு** சற்று பாசிப் பச்சை நிறத்தில் உள்ள கொலோபசு வகைக் குரங்கு. வளர்ந்த குரங்கின் முதுகு சற்று பழுப்பு நிறத்திலும் இருக்கும். இதனை வான் *பெனிடெனின் கொலோபசுக் குரங்கு* (**Van Beneden's Colobus**) என்றும் *புரோகொலோபசு வெரசு* (***Procolobus verus***) என்றும் கூறுவர். இக் குரங்கின் அறிவிய இனப்பெயர் முதலுருகொலோபசு அல்லது புரோகொலோபசு (Procolobus). இது முதனிகள் வகுப்பில், *வால் குரங்கு* அல்லது *செர்க்கோபித்தேசிடீ* என்னும் குடும்பத்தில் உள்ள ஓர் இனம். இது ஐவரி கோசிட்டு, கானா, கினி, லைபீரியா, நைஞ்சீரியா, சியரா லியோன், டோகோஆகிய நாடுகளில் உள்ள காடுகளில் இயற்கையில் காணப்படுகின்றது. இதன் வாழிடம் வெப்பமண்டலக் காடுகள் அல்லது நடுவெப்பமண்டலக் காடுகள் ஆகும். காடுகளின் அழிவால் இவ்வினத்தின் தொடர்ச்சி அழியும் தருவாயில் உள்ளது.
# பாரை (மீன் குடும்பம்)



**பாரை** *(Trevally) என்பது* *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். கடல் மீன்களான இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றில் வாழ்கின்றன. இக் குடும்பத்தைச் சேர்ந்த பல இனங்கள் வேகமாக நீந்தவல்லவை. இவை பவளப் பாறைத் திட்டுகளிலோ அல்லது திறந்த கடல் பகுதிகளிலோ வேறு உயிரினங்களைப் பிடித்து உணவாகக் கொள்கின்றன. இவற்றுட் சில, கடல் தளத்தைத் தோண்டி அங்குள்ள முதுகெலும்பிலிகளைப் பிடித்து உண்கின்றன.  

இக் குடும்பத்தைச் சேர்ந்த மிகப் பெரிய மீனினமான *காராங்சு இக்னோபிலிசு* *(Caranx ignobilis)* 1.7 மீட்டர்கள் நீளம் வரை வளர்கின்றன. இக் குடும்பத்தின் பெரும்பாலான இனங்கள் 25 - 100 சதம மீட்டர்கள் வரையே வளர்கின்றன.  

## வகைப்பாடு
இக் குடும்பத்தில் 30 பேரினங்களில் அடங்கிய 151 இனங்கள் உள்ளன. இம் முப்பது பேரினங்களின் பட்டியல் வருமாறு:  

*அலெக்டிசு* *(Alectis)*  

*அலெப்பீசு* *(Alepes)*  

*அட்ரோப்பசு* *(Atropus)*  

*அத்துலீ* *(Atule)*  

*கம்போகிரமா* *(Campogramma)*  

*கராங்கோய்டீசு* *(Carangoides)*  

*கராங்க்சு* *(Caranx)*  

*குளோரோசுக்கொம்பிரசு* *(Chloroscombrus)*  

*டெக்காடெரசு* *(Decapterus)*  

*எலாகட்டிசு* *(Elagatis)*  

*கினாத்தனோடன்* *(Gnathanodon)*  

*எமிக்கிராங்சு* *(Hemicaranx)*  

*லிச்சியா* *(Lichia)*  

*மெகலாசுப்பிசு* *(Megalaspis)*  

*நோக்கிரேட்டீசு* *(Naucrates)*  

*ஆலிகோப்லைட்டீசு* *(Oligoplites)*  

*பந்தோலபசு* *(Pantolabus)*  

*பரசுத்திரோமட்டேயசு* *(Parastromateus)*  

*பரோனா* *(Parona)*  

*சியுடோகாரங்சு* *(Pseudocaranx)*  

*இசுக்கோம்பரோய்டீசு* *(Scomberoides)*  

*செலார்* *(Selar)*  

*செலாரோய்டீசு* *(Selaroides)*  

*செலீனீ* *(Selene)*  

*செரியோலா* *(Seriola)*  

*செரியோலினா* *(Seriolina)*  

*டிரக்கினோட்டசு* *(Trachinotus)*  

*டிரக்குரசு* *(Trachurus)*  

*உலுவா* *(Ulua)*  

*உராசுப்பிசு* *(Uraspis)*  

சில பாரை இன மீன்களின் பட்டியல்:  
- *Alectis indica,* சாய்சதுரப்பாரை
- *Atropus atropos*, கூனிப்பாரை
- *Atule mate*, வரிப்பாரை
- *Alepes kleinii,* தங்கப்பாரை
- *Carangoides gymnostethus*, கட்டாம்பாரை
- *Carangoides malabaricus*, மஞ்சப்பாரை
- *Caranx ignobilis* பெரும்பாரை
- *Caranx sexfasciatus*, ஊசிப்பாரை
- *Gnathanodon speciosus,* புள்ளிப்பாரை
- *Oligoplites saurus*, கட்டாப்பாரை
# மெனைடீ


**மெனைடீ** *(Menidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் *மேனீ* என்னும் பெயர் கொண்ட ஒரேயொரு பேரினம் மட்டுமே உள்ளது. *மெனெ* (Mene) என்றால் பிறை நிலவு (cresent) என்று பொருள். இம்மீனின் வடிவம் நிலவு போல் இருப்பதை ஒட்டி இம்மீன் கூடும்பத்துக்கு இப்பெயர் இடப்பட்டது. தமிழில் அம்பட்டன் கத்தி போல் இருப்பதால் இக்குடும்பத்தில் உள்ள பல மீன்களின் தமிழ்ப் பெயர்களில் அம்பட்டன் என்னும் சொல் உள்ளது.  

இக் குடும்ப உறுப்பினங்கள்:  

- *மேனீ மக்குலாட்டா* *(Mene maculata)* - அம்பட்டன் பாரை, அம்மாடிகட்டி, அம்பட்டன் கத்தி
- *மேனீ ரொம்பீ* *(Mene rhombea)*
- *மேனீ புர்டியீ* *(Mene purdyi)*
- *மேனீ ஒப்லோங்கா* *(Mene oblonga)* - அம்பட்டன் வாழை
- *மேனீ பொசுபேட்டிக்கா* *(Mene phosphatica)*
- *மேனீ டிரையாங்குலம்* *(Mene triangulum)*
- *மேனீ நொவீயிசுப்பானியீ* *(Mene novaehispaniae)*
- *மேனீ கப்புர்டியென்சிசு* *(Mene kapurdiensis)*
# பிராமிடே



**வவ்வால் மீன்** (=பிராமிடே)*(Pomfret)*, என்பது *பேர்சிபார்மிசு* வரிசையினைச் சேர்ந்த ஒரு மீன் குடும்பம் ஆகும். இவை அட்லாண்டிக் பெருங்கடல், இந்தியப் பெருங்கடல், பசிபிக் பெருங்கடல் ஆகிய பெருங்கடல் பகுதிகள் மற்றும் ஜப்பான் கடல் பகுதிகளிலும் காணப்படுகின்றன. குடும்பத்தில் தற்போது ஏழு இனங்களில் 20 சிற்றினங்கள் உள்ளன. இக்குடும்பத்தின் மிகப்பெரிய இனமான *பிராமா பிராமா* சிற்றின மீன்கள் ஒரு மீட்டர் நீளம் வரை வளர்கின்றன. தமிழில் இவை **ஆகோலி** மீன்கள் என்றழைக்கப்படுகின்றன. உலகின் பல பகுதிகளில் இக்குடும்ப மீன்கள் உணவுக்காகப் பயன்படுகின்றன. சிறப்பாக ஆகோலி இன மீன்களை தெற்காசியப் பகுதி மக்கள் விரும்பி உண்கின்றனர்.  

## பேரினங்கள்
பின்வரும் பேரினங்கள் பிராமிடே குடும்பத்தின் கீழ் வகைப்படுத்தப்பட்டுள்ளன:  
- பிராமா <small>பிளாச் & சினீடர், 1801</small>
- யூமெஜிசுடசு <small>ஜோர்டான் & ஜோர்டான், 1922</small>
- தெராகிலிசு <small>குரோனோவ், 1772</small>
- தெரிகோம்பசு <small>பிரைசு, 1837</small>
- தேராக்டெசு <small>லோவ், 1843</small>
- தாராக்டிச்திசு <small>மீட் & மால், 1958</small>
- சீனோபிரமா <small>யாட்சு & நக்கமுரா, 1989</small>
# படிமம்:Sathasivam srithar.jpg

source: http://www.puthinam.com  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\பேச்சு</sup> 07:36, 6 மார்ச் 2009 (UTC)
# எமெலிக்தியைடீ



**எமெலிக்தியைடீ** (*Emmelichthyidae*), *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பம் முன்னர், மிதவை உயிரிகளை (plankton) உண்ணும் பல மீன் பேரினங்களையும் உள்ளடக்கி மிகவும் பெரிதாக இருந்தது. இவற்றுட் பல பேரினங்கள், தொடர்பற்ற இணைப் படிமலர்ச்சியின் எடுத்துக் காட்டுகள் என அறியப்பட்டதை அடுத்து வேறு குடும்பங்களுள் சேர்க்கப்பட்டன.  

## வகைப்பாடுகள்
பேரினங்கள்:  
- *எமெலிக்தீசு* *(Emmelichthys)*
- *எரித்ரோக்கிளெசு* *(Erythrocles)*
- *பிளேகியோயீனியன்* *(Plagiogeneion)*

## உசாத்துணைகள்
# சீசியோனைடீ



**சீசியோனைடீ** *(Caesionidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை லுத்யானைடீ குடும்பத்துக்கு உறவுடையன, ஆனால் சீசியோனைடீக்கள் பெரிய இரைகளை உண்ணாமல் மிதவை உயிரிகளையே (plankton) உண்டு வாழ்கின்றன. உருளை வடிவானதும், சீரானதுமான உடலமைப்புக் கொண்ட இம் மீன்கள் 60 சதம மீட்டர் (24 அங்குலம்) நீளம் வரை வளர்கின்றன. விரிவடையக் கூடிய இவற்றின் கீழ்த் தாடைகள் மிதவை உயிரிகளை எடுக்கும் வகையில் இசைவாக்கம் அடைந்துள்ளன.  

## வகைப்பாடு
- *சீசியோ* *(Caesio)*
- *டிப்தெரிகோனோட்டசு* *(Dipterygonotus)*
- *சிம்னோசீசியோ* *(Gymnocaesio)*
- *தெரோசீசியோ* *(Pterocaesio)*
# லோபோட்டைடீ



**லோபோட்டைடீ** *(Lobotidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் லோபோட்டெசு என்னும் ஒரு பேரினம் மட்டுமே உண்டு.  

## இனங்கள்
இதில் இரண்டு இனங்கள் உள்ளன. அவை:  

- *லோபோட்டெசு பசிபிக்கசு* *(Lobotes pacificus)*<small>கில்பர்ட், 1898</small>.
- *லோபோட்டெசு சுரினாமென்சிசு* *(Lobotes surinamensis)*<small>(புளோச், 1790)</small>.
# கா. மு. ஷெரீப்


கவி **கா. மு. ஷெரீப்** (ஆகஸ்ட் 11, 1914 - ஜூலை 7, 1994) தமிழ்த்தேசியர், தமிழ்த் திரைப்படப் பாடலாசிரியர், கவிஞர், விடுதலைப் போராட்ட வீரர்.  

## வாழ்க்கைச் சுருக்கம்
கவி கா.மு.ஷெரீப் தமிழ்நாட்டில் திருவாரூர் மாவட்டத்தில் கொரடாச்சேரி அருகில் உள்ள அபிவிருத்தீஸ்வரம் என்ற ஊரில் காதர்சா ராவுத்தர் என்பவருக்கும், முகம்மது இபுறாகீப்பாத்தம்மாள் என்பவருக்கும் ஒரே பிள்ளையாகப் பிறந்தார்.  

இவர் ஒளி, தமிழ் முழக்கம், சாட்டை, ஆகிய ஏடுகளுக்கு ஆசிரியராக இருந்தார்..  

இயல்பிலேயே தமிழ்த்தேசிய உணர்வுடன் திகழ்ந்த கவிஞர் கா.மு.செரீப் அவர்கள், தமிழ்த்தேசத் தந்தை ஐயா ம.பொ.சிவஞானம் தலைமையிலான தமிழரசுக் கழகத்தில், தன்னை இணைத்துக் கொண்டார்.  

தமிழரசுக் கழகத்தின் முன்னணிப் போர்வீரராக தமிழ்நாட்டின் எல்லைப் போராட்டங்களில் பங்கேற்றார்.  

## எழுதியுள்ள நூல்கள்

சிறுகதை நூல்கள் 3, நவீனம் 3, நாடக நூல்கள் 4, இலக்கியக் கட்டுரை நூல் 1, அறிவுரைக் கடித நூல் 1, பயண நூல் 1, கவிதை நூற்கள் 7, குறுங் காவியம் 1, அரசியல் நூல் 3, உரை நூல் சீறாப்புராணம் - 8 பாகங்கள் எனப் பல நூல்களை எழுதி வெளியிட்டுள்ளார்.  

### சிறுகதைகள்
1. காதல் வேண்டாம் – கதைகள்
1. காதலும் கடமையும் – கதைகள்

### கவிதைகள்
1. ஒளி - முதற் கவிதை நூல் . (1946)
1. இன்றைய சமுதாயம் (கவிதை)
1. மச்சகந்தி (குறுங்காவியம்)
1. ஆன்மகீதம் (கவிதை)
1. கவி கா.மு.ஷெரீப் கவிதைகள்

### நாடகம்
1. புலவர் புகழேந்தி (இலக்கிய நாடகம்)
1. புது யுகம் – நாடக நூல்

### பிற நூல்கள்
1. தஞ்சை இளவரசி – சீதக்காதி நூல் வெளியீட்டகம்
1. நல்ல மனைவி – சீதக்காதி நூல் வெளியீட்டகம்
1. வள்ளல் சீதக்காதி வரலாறு – சீதக்காதி நூல் வெளியீட்டகம்
1. விதியை வெல்வோம் – சீதக்காதி நூல் வெளியீட்டகம்
1. கண்ணகியின் கனவு (இலக்கியக் கட்டுரைகள்)
1. தமிழரின் சமயநெறி
1. விபீஷணன் வெளியேற்றம்
1. வீரன் செண்பகராமன் வரலாறு
1. களப்பாட்டு
1. கவி கா.மு.ஷெரீப் தலையங்கங்கள் (1948 முதல் 1956 வரை)
1. பொது சிவில் சட்டம் பொருந்துமா?
1. தமிழரசுக் கழகம் ஏன் வந்தது? என்ன சொல்கிறது?
1. தமிழரசில் முஸ்லிம்கள் – கட்டுரை
1. இலக்கியத்திலும் பித்தலாட்டமா? – கட்டுரை
1. முஸ்லீம் லீக் தேவைதானா? – கட்டுரை
1. தி.மு.க. நாடாளுமா? – கட்டுரை
1. கலைஞர் 63

## இஸ்லாமிய நூல்கள்
1. பல்கீஸ் நாச்சியார் காவியம்
1. நபி தம் பேரர்
1. ஆயிஷா நாச்சியார் பிள்ளைத்தமிழ்
1. இஸ்லாமும் ஜீவகாருண்யமும்
1. கிழக்கிலுள்ள பிறைக்கொடி நாடு
1. இறைவனுக்காக வாழ்வது எப்படி? – சீதக்காதி நூல் வெளியீட்டகம்
1. இறையருள் வேட்டல்
1. பத்ர் போரின் பின் விளைவுகள்
1. சீறாப்புராணம் சொற்பொழிவு
1. இஸ்லாம் இந்து மதத்திற்கு விரோதமானதா? – சீதக்காதி நூல் வெளியீட்டகம்

## திரைப்படப் பாடல்கள்
- ”ஏரிக்கரையின் மேலே போறவளே பொன் மயிலே…!”
- ”இருக்கும் இடத்தை விட்டு இல்லாத இடத்திலெல்லாம் விருப்புடன் தேடிடுவார் ஞானத்தங்கமே” (*பெரியார்* (2007) திரைப்படத்தின் ஒரு காட்சியில் ஷெரீப்பின் பாத்திரம் தோன்றுகிறது.
# கெரீடீ



**கெரீடீ** *(Gerreidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். தென்னமெரிக்கக் கரை, கரிபியன் தீவுகள் உள்ளிட்ட கரிபியப் பகுதிகள் பலவற்றில், கெரிடீக்கள், பிற மீன்களுக்கான பொதுவான இரையாகவும், தூண்டில் இரையாகவும் உள்ளன. இக் குடும்ப இனங்களைக் களத்தில் வைத்து அடையாளம் காண்பது கடினம். பெரும்பாலும் நுண்நோக்கி ஆய்வுகள் மூலமே அடையாளம் காணப்படுகின்றன. இவைகளைப் பிடித்து உண்ணக்கூடிய பெரும் உடல் கொண்ட மீன்களிடம் இருந்து தப்புவதற்காக இவை கரையோரங்களை அண்டிய ஆழம் குறைந்த கடல் பகுதிகளில் வாழ்கின்றன.  

## பேரினங்கள்
- *டயட்டெரசு* *(Diapterus)*<small>ரான்சானி, 1842</small>
- *இயூசினோசுட்டோமசு* *(Eucinostomus)*<small>பயார்டும் கிராடும், 1855</small>
- *இயூகெரசு* *(Eugerres)*<small>ஜோர்தனும் எவர்மானும், 1927</small>
- *கெரசு* *(Gerres)*<small>குவோயும் கைமார்டும், 1824</small>
- *பரெக்கூலா* *(Parequula)*<small>இசுட்டெயின்டாக்னர், 1879</small>
- *பென்டாப்பிரியன்* *(Pentaprion)*<small>பிளீக்கர், 1850</small>
- *உலீமா* *(Ulaema)*<small>ஜோர்தனும் எவர்மானும், 1895</small>
# ஈமுலைடீ



**ஈமுலைடீ** *(Haemulidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். 19 பேரினப் பகுப்புக்களில் 150 இனங்களைக் கொண்ட இக்குடும்பத்து மீன்கள் வெப்பவலயத்து உவர்நீர், உப்புநீர்ப் பகுதிகளில் உலகெங்கும் பரவலாகக் காணப்படுகின்றன. இவை பற்களை உரசுவதன் மூலம் ஒலியெழுப்பக் கூடியவை.  

## பேரினங்கள்
- *அனிசோட்ரெமசு* *(Anisotremus)* கில், 1861
- *போரிடா* *(Boridia)* கூவியெர், கூவியரும் வலன்சியென்னசு, இல் 1830
- *பிராக்கிடியூட்டேரசு* *(Brachydeuterus)* கில், 1862
- *கானோடன்* *(Conodon)* கூவியெர், கூவியரும் வலன்சியென்னசு, இல் 1830
- *டையாகிராமா* *(Diagramma)* ஆக்கென், 1817
- *செனியாட்ரெமசு* *(Genyatremus)* கில், 1862
- *ஈமுலோன்* *(Haemulon)* கூவியெர், 1829
- *ஈமுலோப்சிசு* *(Haemulopsis)* இசுட்டெயின்டாக்னர், 1869
- *ஆப்பலோயெனிசு* *(Hapalogenys)* ரிச்சார்ட்சன், 1844
- *இசாசியா* *(Isacia)* யோர்தனும் ஃபெசுலரும், 1893
- *மைக்குரோலெப்பிடோட்டசு* *(Microlepidotus)* கில், 1862
- *ஆர்த்தோபிரிசுட்டிசு* *(Orthopristis)* கிராட், 1858
- *பரக்கூலியா* *(Parakuhlia)* பெலெகிரின், 1913
- *பரபிரிசுத்திபோமா* *(Parapristipoma)* பிளீக்கர், 1873
- *பிளெக்டோரிங்கசு* *(Plectorhinchus)* Lacepède, 1801
- *பொமடாசிசு* *(Pomadasys)* லாசெப்பீடே, 1802
- *செனிக்திசு* *(Xenichthys)* கில், 1863
- *செனிசுட்டியசு* *(Xenistius)* யோர்தனும் கில்பர்ட்டும், 1883
- *செனோசிசு* *(Xenocys)* யோர்தனும் போல்மனும், 1890
# இனேர்மியைடீ



**இனேர்மியைடீ** *(Inermiidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இது ஒரு மிகச் சிறிய குடும்பம். இதில் இரண்டு பேரினங்களில் ஒவ்வொன்றிலும் ஒவ்வொரு இனமாக இரண்டு இனங்கள் உள்ளன.  

## இனங்கள்
- பேரினம் *எமெலிக்தியோப்சு*
  - *எமெலிக்தியோப்சு அத்லாந்திக்கசு* <small>சுல்ட்சு, 1945</small>.
- பேரினம் *இனேர்மியா*
  - *இனேர்மியா விட்டாட்டா* <small>போவெய், 1860</small>.
# இசுப்பாரைடீ



**இசுப்பாரைடீ** *(Sparidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை மிதவெப்ப வலய நீர்ப் பகுதிகளில் நீரின் அடிப்பகுதியில் வாழுகின்றன. இவை ஊனுண்ணிகள். இக் குடும்பத்திலுள்ள இனங்கள் பலவற்றுக்கு அரைக்கும் பற்கள் உள்ளன.  

## இனங்கள்
இசுப்பாரைடீ குடும்பத்தில் 37 பேரினங்களில் 125 இனங்கள் உள்ளன.
# சென்ட்ராகந்தைடீ



**சென்ட்ராகந்தைடீ** *(Centracanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை கிழக்கு அத்திலாந்திக்கிலும், நடுநிலக் கடல் பகுதிகளிலும் வாழ்கின்றன. குதத் துடுப்புக்கள் மூன்று கூரான முட்களைக் கொண்டவை.  

## இனங்கள்
இக் குடும்பத்தில் இரண்டு பேரினங்களில் 9 இனங்கள் அடங்கியுள்ளன:  
- பேரினம் *சென்ட்ராகாந்தசு* *(Centracanthus)*
  - *சென்ட்ராகாந்தசு சைரசு* *(Centracanthus cirrus)*<small>ராபினெசுக், 1810</small>.
- பேரினம் *இசுப்பைக்காரா* *(Spicara)*
  - *இசுப்பைக்காரா ஆல்ட்டா* *(Spicara alta)*<small>(ஒசோரியோ, 1917)</small>.
  - *இசுப்பைக்காரா ஆசித்திரேலிசு* *(Spicara australis)*<small>(ரீகன், 1921)</small>.
  - *இசுப்பைக்காரா ஆக்சிலாரிசு* *(Spicara axillaris)*<small>(பூலெங்கர், 1900)</small>.
  - *இசுப்பைக்காரா மீனா* *(Spicara maena)*<small>(லின்னேயசு, 1758)</small>.
    - *இசுப்பைக்காரா பிளெக்சுவோசா* *(Spicara flexuosa)* உம் இதே இனத்தைக் குறிக்கும் பெயர்.<small>ராபினெசுக், 1810</small>.)
  - *இசுப்பைக்காரா மார்ட்டினிக்கசு* *(Spicara martinicus)*<small>(வலென்சியென்னசு, 1830)</small>.
  - *இசுப்பைக்காரா மெலனூரசு* *(Spicara melanurus)*<small>(வலென்சியென்னசு, 1830)</small>.
  - *இசுப்பைக்காரா நிக்ரிகவுடா* *(Spicara nigricauda)*<small>(நோர்மன், 1931)</small>.
  - *இசுப்பைக்காரா இஸ்மாரிசு* *(Spicara smaris)*<small>(லின்னேயசு, 1758)</small>.
# சசாங்கன்



**சசாங்கன்** இன்றைய கிழக்கு வங்கப் பகுதியில் இருந்த கௌட நாட்டின் அரசன் ஆவான். "கௌடா" என்னும் ஒன்றுபட்ட வங்காள நாட்டை முதன் முதலில் உருவாக்கியவனும் இவனே. இதனால் சசாங்கன், வங்காளத்தின் வரலாற்றில் ஒரு முக்கியமான மன்னராகக் கருதப்படுகிறான்.  

இவன் 7 ஆம் நூற்றாண்டைச் சேர்ந்தவன். சில வரலாற்றாளர்கள் இவன் ஏறத்தாழ கிபி 590க்கும் கிபி 625க்கும் இடையில் ஆட்சியில் இருந்ததாகக் கூறுகின்றனர். இவன் புகழ் பெற்ற அர்சவர்த்தன், பாசுக்கரவர்மன் ஆகிய அரசர்களுக்குச் சம காலத்தவன். இவன் ஹர்ஷவர்தனுக்கு எதிராக போரிட, அண்டை நாட்டு மன்னர்களைத் தூண்டி விட்டவனாகக் கருதப்படுகிறான்.  

## பௌத்தர்களை ஒடுக்குதல்
, பிகார், இந்தியா]]  

கிபி 12ம் நூற்றாண்டின் பௌத்த சாத்திரம் ஒன்றில், பௌத்தர்களுக்கு எதிரான சசாங்கன், கௌடப் பேரரசில் உள்ள பௌத்த தூபிகளை சிதைத்தும், பௌத்தர்களை ஒடுக்கியும் வைத்தான் என அறியப்படுகிறது. கௌதம புத்தர் உருவேலாவில் உள்ள போதி மரத்தடியில் சம்போதி ஞானம் பெற்றதாக கருதப்படும் அரசமரத்தை வெட்டியதாகக் கருதப்படுகிறான்.
# நெமிட்டெரைடீ



**நெமிட்டெரைடீ** *(Nemipteridae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும்.  

இந்தியப் பெருங்கடல், மேற்குப் பசிபிக் பெருங்கடல் பகுதிகளின் வெப்பவலயப் பகுதிகளில் காணப்படுகின்றது. இவற்றுட் பெரும்பாலான இனங்கள் நீரடித் தளத்தில் காணப்படும் சிறு உயிரினங்களை உண்டு வாழ்கின்றன. தலைக்காலிகள், புறஓட்டு உயிரினங்கள், பல்நுண்முள் புழுக்கள் போன்றவை இவற்றுக்கு உணவாகின்றன. சில இனங்கள் மிதப்புயிர்களையும் உணவாகக் கொள்வதுண்டு.  

## இனங்கள்
இக் குடும்பத்தில் ஐந்து பேரினங்களுக்குள் அடங்கிய 60 இனங்கள் உள்ளன.  

பேரினங்கள்:  
- *நெமிட்டெரசு* *(Nemipterus)*
- *பராசுக்கொலோப்சிசு* *(Parascolopsis)*
- *பென்டாப்போடசு* *(Pentapodus)*
- *இஸ்கீவியசு* *(Scaevius)*
- *இஸ்கோலோப்சிசு* *(Scolopsis)*
# வகைப்படுத்தல்

**வகைப்படுத்தல்** என்பது ஒத்த பண்புள்ள உறுப்பினர்களை (பொருட்கள், கருத்துக்கள்) ஒரு குறிப்பிட்ட நோக்குக்காக ஒரு வகைக்குள் அல்லது பகுப்புக்குள் சேர்த்தல் ஆகும். வகைப்படுத்தல் பொருட்களை அல்லது கருத்துக்களை அடையாளப் படுத்தி, வேறுபடுத்தி புரிந்து கொள்ள உதவுகிறது. மனிதன் சிந்திக்கையில் வகைப்படுத்தல் ஓர் இயல்பான அடிப்படைச் செயற்பாடு. முறைப்படுத்தி துல்லியமாக வகைப்படுத்துவது ஒரு சிக்கலான செயற்பாடு. உயிரினங்கள், வேதிப் பொருட்கள், வானியல் பொருட்கள், கல்வித்துறைகள், நூல்கள், மொழிகள், தொழிற்துறைகள், நோய்கள் என பலவகைப் பொருட்களை வகைப்படுத்துதல் அவசிமாகிறது.  


## வகைப்படுத்தல் ஏன் தேவை

### ஒழுங்கமைப்பு
வகைப்படுத்துதல் பெருந்தொகை தகவலை பிரித்து ஒழுங்குபடுத்திக் கையாள உதவுகிறது. எ.கா உலகில் பல மில்லியன் உயிரினங்கள் வசிக்கின்றன. பாரை மீன் என்றவுடன், அது நீரில் வாழும், அதை சில வேளை மனிதர் உணவாகக் கொள்ளலாம் என்று ஊகிக்க முடியும். இதற்கு வகைப்படுத்தல் ஒழுங்கமைப்பு உதவுகிறது.  

### மீட்டெடுத்தல்
ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேர்க்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.  

### வரையறைகள், உறவுகள்
வகைப்படுத்தல் மூலம் ஒவ்வொரு உறுப்புக்களுக்கும் இடையே உள்ள உறவு பற்றி தெளிவாக வரையறைகளை செய்ய முடியும்.  

## துறை வாரியாக வகைப்படுத்தல் முறைமைகள்
### உயிரினங்கள்

*முதன்மைக் கட்டுரை: உயிரினங்களின் அறிவியல் வகைப்பாடு*  

### வேதியியல்
- :en:Chemical classification
- தனிம அட்டவணை

### வானியல்

### கணிதம் கல்வித்துறை
கணித இயல் வகைப்பாடு  

### நோய்கள்
நோய்களுக்கும் தொடர்புடைய நலச் சிக்கல்களுக்குமான சர்வதேச புள்ளிவிவர வகைப்பாடு  

### நூலகம்
- Ranganathan Colon classification
- டூயி தசம வகைப்படுத்தல்
- Library of Congress Classification

### மொழிகள்
*முதன்மைக் கட்டுரை: மொழிகளும், மொழிக் குடும்பங்களும்*  

### தொழிற்துறைகள்
*அனைத்துலக தொழிற்துறை வகைப்பாடு சீர்தரம்*  

## வகைப்படுத்தல் சிக்கல்கள்
ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேக்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.  

## இவற்றையும் பாக்க
- விக்கிப்பீடியா:வகைபடுத்துதல்
- விக்கிப்பீடியா:இயல் தலைப்புகளின் பட்டியல்
# செவ்வூதா



**செவ்வூதா** அல்லது **கத்தரிப்பூ நிறம்** (Purple) என்பது சற்று சிவப்பு கலந்த ஊதா அல்லது நீல நிறம். கத்தரிக்காய்ச் செடியின் பூவின் நிறத்தைக் கொண்டு இது கத்தரிப்பூ நிறமென அழைக்கப்படுகின்றது. ஒளி அலைகளில் செவ்வூதா அல்லது அண்மைய புற ஊதாக் கதிர்கள் என்பது 380-420 நானோமீட்டர் அலைநீளம் கொண்டவை. இவற்றை கண்ணால் பார்ப்பது கடினம். செந்நீலம், ஊதா (violet) என்பனவும் இந்த நிறத்தை ஒத்த நிறங்களாகும்.  

## இனமான நிறங்கள்
செவ்வூதா அல்லது அண்மைய புற ஊதா என்பது கண்ணால் காண இயலாத நிறம் என்றாலும், சிவப்பு-பச்சை-நீல என்னும் நிற வெளியில், கீழ்க்காணும் மூன்று நிறங்களும் இனமான நிறாமாகும்.  

## மேற்கோள்களும், அடிக்குறிப்புகளும்
# ஊதா



**ஊதா** (Violet) என்பது நீலம் கலந்த கருஞ்சிவப்பு (purple) நிறத்தைக் குறிக்கும் ஒரு நிறமாகும். இது Violet என்றழைக்கப்படும் ஒரு பூக்கும் தாவரத்தின் பெயரை ஒட்டி பெயரிடப்பட்டுள்ளது.  

## அறிவியல் அடிப்படையில் ஊதா

### ஒளியியல்

நிறமாலை இல் உள்ள கண்களுக்கு புலப்படக்கூடிய நிறங்களில் இது இறுதி நிறமாகும், அதாவது விலகல் கூடிய நிறமாகும். இது நிறமாலையில் நீலத்திற்கும் கண்களுக்குப் புலப்படாத புற-ஊதாக் கதிரிற்கும் இடையில் அமைந்துள்ளது. இது மற்றைய கண்களுக்கு புலப்படக்கூடிய நிறங்களிலும் குறுகிய அலைநீளத்தைக் கொண்டது. இதன் அலை நீளம் 380 மற்றும் 450 நனோமீற்றர்கள் ஆகும்.  

ஓவியர்களால் பின்பற்றப்படும் மரபுவழி வண்ணச் சக்கரத்திலும் கூட நீலத்திற்கும் சிவப்புக்கும் இடையில் தான் ஊதா அமைந்துள்ளது. ஆகவே தான் ஊதா நிறம் சிவப்பு மற்றும் நீல நிறங்களைக் கலப்பதனூடாகப் பெறப்படுகின்றது.
# மஞ்சள் (நிறம்)



**மஞ்சள்** சட்டென்று கண்ணுக்குப் புலப்படும் நிறம். இதனாலேயே எச்சரிக்கை அறிவிப்புகள் மஞ்சள் நிறப்பலகைகளில் எழுதப்படுகின்றன.  

## வெப்ப மண்டலப் பகுதி
வெப்ப மண்டலப் பகுதிகளில் பழுத்த இலை மஞ்சளாக இருப்பதும், குளிர் நாடுகளில் இலையுதிர் காலத்தில் மேப்பிள் போன்ற மரங்களின் இலைகள் பசியம் அற்று, மஞ்சளாகவ்வோ சிவப்பாகவோ மாறும்.  

## ஒளியலைகள்
கண்ணின் மணியின் பின்னே, விழித்திரையில் உள்ள ஒளி உணரும் நுண்கூம்புகளில் நெட்டலை (அலைநீளம் கூடியது), நடு அலை வரிசைகள் இரண்டையும் உணரும் நுண்கூம்புகளை ஏறத்தாழ ஈடாக தூண்டுகின்றது. ஆனால் சிற்றலை (சிறிய அலைநீளம் கொண்டவை) உணரிகளைத் தூண்டுவதில்லை. அதாவது சிவப்பு, பச்சை போன்ற நிறங்களுக்கான ஒளியலைகள் சற்று நீளமான அலைகள் - அத்தகு நெட்டலைகளால் தூண்டப்படுகின்றன, ஆனால் ஊதா போன்ற சிற்றலைகளால் தூண்டப்ப்படுவதில்லை.  
ஏறத்தாழ 570–580 நானோமீட்டர் அலைநீளம் கொண்ட ஒளியலைகள் மஞ்சள் நிறம் தருகின்றன.  

### நாடுகளின் கொடிகளில் மஞ்சள் நிறம்
உலகின் மிகப்பெரிய மற்றும் சிறந்த நாடுகளில் பயன்படுத்தப்படுகின்ற அவர்களின் நாட்டுக் கொடியில் (சீனா, இந்தியா, பிரேசில்) மஞ்சள் அல்லது தங்க நிறம் பயன்படுத்தப்பட்டுள்ளது.  

## மேற்கோள்களும் அடிக்குறிப்புகளும்
# அனைத்துலக தொழிற்துறை வகைப்பாடு சீர்தரம்

**அனைத்துலக தொழிற்துறை வகைப்பாடு சீர்தரம்** என்பது ஐக்கிய நாடுகள் சபையின் தொழ்துறைகள் வகைப்படுத்தல் முறைமை ஆகும்.  

A - வேளாண்மை, வனவியல், மீன்பிடிப்பு  
:1 பயிர் செய்கை, விலங்கு வளர்ப்பு, வேட்டையாடுதல், தொடர்புள்ள செயற்பாடுகள்  
:2 வனவியல், மரம் வெட்டல்  
:3 மீன்பிடிப்பு, நீர்வாழ்வன வளர்ப்பு  
B - சுரங்கத் தொழில், அகழ்வு  
:5 நிலக்கரி, பழுப்பு நிலக்கரி சுரங்க வேலை  
:6 பெட்ரோல், இயற்கை வாயு அகழ்வு  
:7 உலோகத்தாதுக்கள் அகழ்வு  
:8 இதர சுரங்க வேலைகள்  
:9 சுங்க உதவி சேவைகள்  
C - உற்பத்தி  
:  
D - மின்சாரம், எரிவாயு, steam and air conditioning supply  
:  
E - நீர் விநியோகம்; sewerage, waste management and remediation activities  
:  
F - கட்டுமானம்  
:  
G - தொகை விற்பனை  
:  
H - போக்குவரத்து  
:  
I - உணவகம், விருந்தோம்பல் துறை  
:  
J - தகவல் தொழில்நுட்பம், தொடபியல்  
:  
K - நிதி - finanical  
:  
L - நிலமனைத் துறை - Real Estate  
:  
M - அறிவியல், தொழில்நுட்பம், துறைசார்  
:  
N - நிர்வாகம், நிர்வாக உதவி  
:  
O - பொது நிர்வாகம், பாதுகாப்பு  
:  
P - கல்வி  
:  
Q - மனித நலம், சமூக வேலை  
:  
R - கலைகள், பொழுதுபோக்கு, ஈடுபாடுகள்  
:  
S - இதர சேவைகள்  
:  
T - Activities of households as employers; undifferentiated goods- and services-producing activities of households for own use  
:  
U - Activities of extraterritorial organizations and bodies  
:
# புட்டபர்த்தி



**புட்டபர்த்தி**(*Puttaparthi*) தென்னிந்தியாவின் ஆந்திர மாநிலத்திலுள்ள அனந்தபூர் மாவட்டத்தில் அமைந்துள்ள நகரமாகும். ஆன்மீகஞானி சத்திய சாயி பாபாவின் இருப்பிடம் அமைந்துள்ள நகரம் இது. பாபாவின் *பிரசாந்தி நிலையம்* ஆசிரமம் இங்கு அமைந்துள்ளது. இதன் காரணமாக இந்நகரம் உள்ளூர் மக்களின் வணிக நகரமாக வளர்ச்சி பெற்றுள்ளது. ஆசிரமத்திற்கு வருபவர்கள் எண்ணிக்கை அதிகமிருப்பதால் இங்கு உணவு விடுதிகளும், தங்கும் விடுதிகளும் நிறைந்துள்ளன.  

## சாலைகள்

புட்டபர்த்தியில் இருந்து அனந்தபூரை 84 கி.மீ. தொலைவு சாலையும், இந்துப்பூரை 65 கி.மீ. சாலையும், ஐதராபாத்தை 472 கி.மீ. பயண சாலையும் மற்றும் பெங்களூரை 156 கி.மீ. சாலையும் இணைக்கின்றன.  

இச்சாலைகளில் பயணிக்க ஆந்திர பிரேதச மாநில சாலைப் போக்குவரத்துக் கழகத்தால் பேருந்துகள் இயக்கப்படுகின்றன. கர்நாடக மாநில சாலைப் போக்குவரத்துக் கழகத்தால் இயக்கப்படும் பேருந்துகளும் பெங்களுரூவில் இருந்து செயல்படுகின்றன.  

## தொடருந்து நிலையம்
புட்டபர்த்தி தொடருந்து நிலையம் நவம்பர் 23, 2000, முதல் துவக்கப்பட்டு தற்பொழுது செயல்பட்டுக் கொண்டிருக்கின்றது. இதன் பெயர் 'ஸ்ரீசத்யசாயி பிரசாந்தி நிலையம்' (ஆங்கிலத்தில் 'எஸ் எஸ் ப்பி நிலையம்') என்பதாம். தொடருந்து நிலையத்திலிருந்து ஆசிரமத்திற்கு இடையேயுள்ள தொலைவு எட்டு கி.மீ ஆகும். இதன் அருகே உள்ள முக்கிய தொடர்வண்டி நிலையமான 'தர்மாவரம்' இங்கிருந்து 45 கி.மீ. தொலைவில் அமைந்துள்ளது.  

## வானூர்தி நிலையம்

புட்டபர்த்தி வானூர்தி நிலையத்திலிருந்து செல்லும் விமானங்கள், பெங்களூர் வழியாக மும்பை மற்றும் சென்னையை இணைப்பன. இவ்விமான நிலையம் ஆசிரமத்திலிருந்து நான்கு கி.மீ. தொலைவில் அமைந்துள்ளது. விமான சேவைக்கு 'இந்தியன் ஏர்லைன்ஸ் நிறுவன' வானூர்திகள் பயன்படுத்தப்பட்டு வருகின்றன. பெங்களுரூ பன்னாட்டு விமான நிலையம், 'தேவனஹல்லி' பகுதியில் இருக்கின்றது;அதாவது, ஆசிரமத்திலிருந்து 118 கி.மீ. தொலைவில் அமைந்துள்ளது.
# கிருஷ்ணா வைகுந்தவாசன்


**கிருஷ்ணா வைகுந்தவாசன்** (எஸ். கே. வைகுந்தவாசன், ஏப்ரல் 15, 1920 - சனவரி 4, 2005) இலங்கையைச் சேர்ந்த முன்னாள் சட்டத்தரணியும், தமிழ் ஆர்வலரும், தொழிற்சங்க வாதியும் ஆவார். ஈழத்தமிழர்களின் பிரச்சனையை ஐக்கிய நாடுகள் அவையின் கவனத்தில் கொண்டு வந்து தமிழீழ தேசத்தினைத் தனிநாடாக அங்கீகரிக்குமாறு 1978 ஆம் ஆண்டு அக்டோபர் 5 ஆம் நாள் வியாழக்கிழமை நியூயோர்க் நகரில் ஐநா பொதுச்சபைக் கூட்டத்தில் உரையாற்றியவர்.  

## வாழ்க்கைக் குறிப்பு
வைகுந்தவாசன் இலங்கையில் யாழ்ப்பாண மாவட்டத்தில் அளவெட்டி எனும் ஊரில் பிறந்தார். இலங்கை அரச சேவையில் எழுத்தராகப் பணியாற்றி, அரசு எழுத்தர்களின் தொழிற்சங்கத்தில் உறுப்பினராய் இணைந்து அதன் பொதுச் செயலாளரானார். 1950களில் மக்கள் குரல் என்ற இலங்கையின் முன்னணி இதழின் ஆசிரியராகவும் பணியாற்றினார். தொழிற்சங்கவாதியாக இருந்தபோது சட்டம் பயின்று 1960 இல் இங்கிலாந்து சென்றார். பின்னர் 10 ஆண்டுகள் இலங்கை உயர் நீதிமன்ற வழக்கறிஞராக 1971 வரை பணியாற்றினார். ஐக்கிய இடதுசாரி முன்னணியின் சார்பில் இலங்கை நாடாளுமன்றத்துக்காக 1965 தேர்தலில் காங்கேசன்துறை தேர்தல் தொகுதியில் போட்டியிட்டார்.  

1971 இல் சாம்பியா நாட்டில் மாவட்ட நீதிபதியாகப் பதவியேற்று சென்றார். 1973, 1975 ஆம் ஆண்டுகளில் இடம்பெற்ற பொதுநலவாய நீதிபதிகளின் மாநாடுகளில் சாம்பியாவின் சார்பில் கலந்து கொண்டார். இதன் பின் ஓய்வு பெற்று இலண்டன் சென்று வழக்கறிஞராகப் பணியாற்றினார். ஆகத்து 1978 இல், இங்கிலாந்தில் பாரிஸ்டராகப் பணியாற்றியபோது நியூயோர்க்கில் நடைபெற்ற அமெரிக்க வழக்குரைஞர்கள் கழகத்தின் மாநாட்டில் பிரித்தானியாவின் பிரதிநிதிகளில் ஒருவராகக் கலந்து கொண்டார். தமிழர் ஒருங்கிணைப்புக் குழுவின் இலண்டன் கிளையின் செயலாளராகப் பணியாற்றினார். நாடுகடந்த தமிழீழ அரசை நிறுவும் முயற்சிக்கு ஆதரவு தேடும் பொருட்டு இந்தியா சென்றிருந்த போது 1982 நவம்பர் 5 இந்திய அரசினால் நாடு கடத்தப்பட்டு இங்கிலாந்துக்குத் திருப்பி அனுப்பப்பட்டார்..  

இவ்வளவும் பேசி முடித்ததும் ஒலிவாங்கி நிறுத்தப்பட்டது. அவரைப் பாதுகாப்பு அதிகாரிகள் அங்கிருந்து வெளியேற்றி விட்டார்கள். இதைத் தொடர்ந்து அவரைச் சூழப் பெரும் எண்ணிக்கையிலான தொலைக்காட்சி ஊடகவியலாளர்களும் பத்திரிகையாளர்களும் சூழ்ந்து கொண்டார்கள். அமெரிக்காவின் நியூயோர்க் டைம்ஸ் இதழின் நிருபர் முதலில் அவரிடம் கேள்விக் கணை தொடுத்தார். "நீங்கள் உங்கள் பேச்சில் தமிழீழம் பற்றிக் குறிப்பிட்டீர்களே - இந்த நாடு உலக வரை படத்தில் எங்கே இருக்கிறது?" எனக் கேட்டார். அதற்கு வைகுந்தவாசன் பின்வருமாறு பதில் கொடுத்தார்.  

இதைத் தொடர்ந்து நியூயோர்க்கில் இருந்து வெளிவரும் "இந்தியா எப்றோட்" என்ற ஆங்கில ஏட்டின் பி.பி.கூப்பர் என்பவர் வைகுந்தவாசனை விரிவான முறையில் பேட்டி கண்டு 1978 ஆம் ஆண்டு அக்டோபர் 20 இதழில் நேர்காணலை பிரசுரித்திருந்தார். மேலும் பல ஊடகவியலாளர்கள் வைகுந்தவாசனின் பேட்டிகளைத் தமது பத்திரிகைகளில் வெளியிட்டிருந்தார்கள்.  

## எழுதிய நூல்கள்
- *நான் கண்ட நவசீனா*
- "ஐ.நா வில் தமிழன் - என் முதல் முழக்கம்!" (முதற் பதிப்பு: சூலை 1990, இரண்டாம் பதிப்பு: 1993)
# குசராத்து உயர் நீதிமன்றம்

**குஜராத் உயர் நீதிமன்றம்** குஜராத் மாநில உயர் நீதிமன்றம் மே 1, 1960 ல் பம்பாய் மறு சீரமைப்பு சட்டம், 1960, ன்படி பம்பாய் மாநிலம் பிரிக்கப்பட்டபொழுது நிறுவப்பட்டது. தலைநகரமான அகமதாபாத்தில் இயங்குகின்றது. இந்த உயர் நீதீமன்றத்தில் பணியாற்றும் நீதிபதிகளின் எண்ணிக்கை 42 ஆகும்.  

இந்தி மொழி இந்திய ஒன்றியத்தின் தேசிய மொழியல்ல ஒன்றியத்தின் அலுவல் மொழி மட்டுமே என்ற தீர்ப்பை 2010இல் கொடுத்தது இந்நீதிமன்றமே
# இராசத்தான் உயர் நீதிமன்றம்



**இராஜஸ்தான் உயர் நீதிமன்றம்**  
இராஜஸ்தான் மாநிலத்தில் ஜூன் 21, 1949 இல் இராஜஸ்தான் உயர் நீதிமன்ற அவசர சட்டம், 1949 ன்படி அமைக்கப்பட்டது. இது இராஜஸ்தான் ஜோத்பூரில் அமைந்துள்ளது. இதன் நீதிபதிகளின் எண்ணிக்கை 40 ஆகும்.  

இந்நீதிமன்றம் **மாகாராஜா சவாய் மான் சிங்கால்** 1949 இல் ஜோத்பூரில் துவக்கி வைக்கப்பட்டது. அதன் பிறகு அதன் அமர்வுகள் ஜெய்ப்பூரில் நடத்தப்பட்டன. பின்னர் 1958 இல் கலைக்கப்பட்ட இந்நீதிமன்றம் மீண்டும் 1977 ஆம் ஆண்டு நிறுவப்பட்டது. இங்கு பணியாற்ற நிர்ணயிக்கப்பட்ட நீதிபதிகளின் எண்ணிக்கை 40.ஆனால் பணியாற்றுவதோ 36 நீதிபதிகள் மட்டுமே. தற்பொழுதைய தலைமை நீதிபதியின் பெயர் **நீதியரசர் நாராயண் ராய்**.
# மத்திய பிரதேச உயர் நீதிமன்றம்



**மத்திய பிரதேச உயர் நீதிமன்றம்**- மத்தியபிரதேச மாநிலத்திலுள்ள உயர்நீதிமன்றம் ஜனவரி 2, 1936, ல் இந்திய அரசு சட்டம், 1935 ன்படி , காப்புரிமை பத்திரத்தின் அடிப்படையில் துவங்கப்பட்டது. இது நாக்பூரில் துவங்கப்பட்டது பின் மாநில அரசின் மறு சீரமைப்பின்படி 1956 ல் ஜபல்பூருக்கு மாற்றப்பட்டது, இங்கு பணீபுரியும் நீதிபதிகளின் எண்ணிக்கை 42.  

இந்த நீதிமன்றம் **இரண்டு அமர்வுகளாக** செயல்படுகின்றது, ஒன்று இந்தூரிலும் மற்றொன்று குவாலியரிலும் செயல்படுகின்றது.  

தற்பொழுதய தலைமை நீதிபதி, **நீதியரசர் ஏ கே பட்நாயக்**.